VG har sett hele programmet som sendes på svensk fjernsyn i kveld. Leci er først skeptisk i møte med personene som hevder å være forretningsfolk. Men han mykner opp etter hvert.
«Han (vennen, journ. anm.) sa at det skulle bli flere enn syv mål i kampen. Det var 160 mil frem og tilbake. Stadion lå i en dal ved fjellet. Han sa ingenting, bare at vi skulle treffe en venn».
Ifølge Leci var også fem eller seks av lagets spillere med på den norske kampfiksingen.
«Treneren sa: «OK, gi dem 3000 dollar, og meg 10000 dollar, så fikser jeg det som du vil. Hvor mange mål vil du ha?» Vi ville ha flere enn syv mål på grunn av den høye oddsen», forteller han på skjult kamera.
Ifølge SVT var det snakk om en kamp i andredivisjon. Det går imidlertid ikke frem når dette skal ha vært, eller konkret hvilken kamp det var snakk om.
Men det var viktig at det ble scoret flere enn syv mål. For det hadde noen satset store penger på, trolig hos asiatiske spillselskaper.